กฎกระทรวงแบ่งส่วนราชการสำนักงานปลัดกระทรวง กระทรวงยุติธรรม (ฉบับที่ 2) พ.ศ. 2562
ประกาศวันที่ 2019-04-26

content: กฎกระทรวง แบ่งส่วนราชการสำนักงานปลัดกระทรวง กระทรวงยุติธรรม (ฉบับที่ ๒) พ.ศ. ๒๕๖๒
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้เพิ่มความต่อไปนี้เป็น (๔/๑) ของข้อ ๒ แห่งกฎกระทรวงแบ่งส่วนราชการ สำนักงานปลัดกระทรวง กระทรวงยุติธรรม พ.ศ. ๒๕๖๑ “(๔/๑) ประสานการบริหารราชการและปฏิบัติงานที่อยู่ในหน้าที่และอำนาจของกระทรวงในส่วนกลางและส่วนภูมิภาค”
sectionNo: 2
content: ข้อ ๒ ให้ยกเลิกความในข้อ ๓ แห่งกฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๖๑ และให้ใช้ความต่อไปนี้แทน “ข้อ ๓ ให้แบ่งส่วนราชการสำนักงานปลัดกระทรวง กระทรวงยุติธรรม ดังต่อไปนี้ ก. ราชการบริหารส่วนกลาง (๑) กองกลาง (๒) กองกฎหมาย (๓) กองการต่างประเทศ (๔) กองบริหารการคลัง (๕)
sectionNo: 2
content: กองบริหารทรัพยากรบุคคล (๖) กองพัฒนานวัตกรรมการยุติธรรม (๗) กองยุทธศาสตร์และแผนงาน (๘) กองออกแบบและก่อสร้าง (๙) ศูนย์เทคโนโลยีสารสนเทศและการสื่อสาร (๑๐) สถาบันพัฒนาบุคลากรกระทรวงยุติธรรม (๑๑) สำนักงานกองทุนยุติธรรม ข. ราชการบริหารส่วนภูมิภาค (๑) - (๑๘) สำนักงานยุติธรรมจังหวัด ๑ – ๑๘”
sectionNo: 3
content: ข้อ ๓ ให้เพิ่มความต่อไปนี้เป็นข้อ ๑๘ แห่งกฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๖๑ “ข้อ ๑๘ สำนักงานยุติธรรมจังหวัด ๑ - ๑๘ มีหน้าที่และอำนาจ ดังต่อไปนี้ (๑) จัดทำแผนปฏิบัติราชการของกระทรวงยุติธรรมในระดับจังหวัด ให้สอดคล้องกับแผนพัฒนาจังหวัด แผนพัฒนากลุ่มจังหวัด
sectionNo: 3
content: แผนปฏิบัติราชการประจำปีของจังหวัด และแผนปฏิบัติราชการประจำปีของกลุ่มจังหวัด รวมทั้งคำของบประมาณจังหวัดและงบประมาณกลุ่มจังหวัด (๒) พัฒนาและส่งเสริมการมีส่วนร่วมของประชาชนในภารกิจของกระทรวงยุติธรรม ศูนย์ยุติธรรมชุมชน และเครือข่ายกระทรวงยุติธรรม (๓) ดำเนินงานกองทุนยุติธรรม
sectionNo: 3
content: และงานช่วยเหลือประชาชนที่ตกเป็นเหยื่ออาชญากรรม รวมทั้งจำเลยที่ถูกดำเนินคดีอาญาโดยมิได้เป็นผู้กระทำความผิดตามกฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ในระดับจังหวัด เพื่อให้เกิดการอำนวยความยุติธรรมและลดความเหลื่อมล้ำในการเข้าถึงความยุติธรรมของประชาชน (๔)
sectionNo: 3
content: ดำเนินงานเกี่ยวกับงานเลขานุการคณะกรรมการพัฒนาการบริหารงานยุติธรรมระดับจังหวัดและคณะอนุกรรมการที่คณะกรรมการดังกล่าวแต่งตั้ง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย”
content: ให้ไว้ ณ วันที่ ๑๘ เมษายน พ.ศ. ๒๕๖๒ พลอากาศเอก ประจิน จั่นตอง รัฐมนตรีว่าการกระทรวงยุติธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงแบ่งส่วนราชการสำนักงานปลัดกระทรวง กระทรวงยุติธรรม พ.ศ. ๒๕๖๑ โดยจัดตั้งสำนักงานยุติธรรมจังหวัด ๑ - ๑๘ เป็นส่วนราชการภายในสำนักงานปลัดกระทรวงยุติธรรม
content: ทำหน้าที่ประสานการบริหารราชการและปฏิบัติงานที่อยู่ในหน้าที่และอำนาจของกระทรวงยุติธรรมในส่วนกลางและส่วนภูมิภาค เพื่ออำนวยความยุติธรรมแก่ประชาชนในระดับภูมิภาคหรือระดับพื้นที่จังหวัด จึงจำเป็นต้องออกกฎกระทรวงนี้